b'\n_START_ARTICLE_\nSlovenski avto leta\n_START_PARAGRAPH_\nSlovenski avto leta je nagrada, ki jo v Sloveniji podelijo vsako leto od 1993 avtomobilu, ki mu bralci, poslu\xc5\xa1alci in uredni\xc5\xa1tva izbranih medijev dodelijo najve\xc4\x8d to\xc4\x8dk. Nagrado so ustanovili sprva trije mediji, revija Avto in \xc5\xa1port, Motorevija in Val 202, kasneje pa so se pridru\xc5\xbeili \xc5\xa1e TV Slovenija, dnevniki Delo, Dnevnik, Ve\xc4\x8der. Leta 2001 je Avto in \xc5\xa1port zamenjala revija Avto Foto Market. Leta 2007 se je \xc5\xbeiriji pridru\xc5\xbeila \xc5\xa1e Siolova avtomobilska internetna stran Avto Moto, leta 2012 pa \xc5\xa1e uredni\xc5\xa1tvo Avto magazina. Leta 2014 so izbor Slovenski avto leta organizirali Motorevija AMZS, RTV Slovenija \xe2\x80\x93 Val 202, Delo in Slovenske novice, Dnevnik in Nedeljski dnevnik, Ve\xc4\x8der, Siol.net \xe2\x80\x93 portal Avto-moto in Avto magazin.\n_START_SECTION_\nPravila\n_START_PARAGRAPH_\nV finalni izbor se uvrsti 5 avtomobilov, ki je prejelo najve\xc4\x8d glasov poslu\xc5\xa1alcev oziroma bralcev izbranih medijev. V finalu prejmejo avtomobili poleg to\xc4\x8dk glede na glasovanje bralcev oziroma poslu\xc5\xa1alcev tudi to\xc4\x8dke uredni\xc5\xa1tev sodelujo\xc4\x8dih ob\xc4\x8dil, ki glasujejo v skladu z merili: oblika avtomobila, vozne zmogljivosti in lastnosti, funkcionalnost, gospodarnost, varnost, cenovna umestitev in primernost za slovenski avtomobilski trg.'